kardosdrur/scandi-wiki huggingface dataset:
Air France

Air France, egen skrivemåde: AIRFRANCE, var oprindeligt det nationale, franske flyselskab. I dag er det blevet en del af Air France-KLM, som driver de to flyselskaber Air France og KLM. Det kombinerede selskab er i dag Europas største flyselskab med 64 mio. passagerer og er en del af samarbejdet SkyTeam sammen med bl.a. Delta Air Lines og Alitalia.

Air France blev stiftet i 1933 efter en fusion af flere mindre franske flyselskaber og havde ruter til flere europæiske lande samt til de franske kolonier. Under 2. verdenskrig flyttede selskabet sine aktiviteter til Casablanca i Marokko og er da også med i filmen Casablanca. Efter krigen blev selskabet nationaliseret, og den dag i dag ejer den franske stat en stor andel i selskabet, selvom man har solgt noget ud de seneste år.

I 1976 begyndte selskabet sammen med British Airways flyvning med Concorden, som de to selskaber havde fået lov til at købe for kun £1 efter at en lang række andre selskaber havde annulleret deres ordrer. En tur Paris-New York tog 3 timer og 20 minutter. Det betød, at man fløj med ca. 2 gange lydens hastighed. Flyvning med Concorden stoppede i 2003, efter at en ulykke ved afgang fra Paris, hvor samtlige ombordværende døde, havde fået omkostningerne til at stige samtidig med, at antallet af passagerer faldt efter terrorangrebet på World Trade Center i 2001.

Flåde

Aktuel flåde 
I oktober 2020 havde Air France en flyflåde bestående af følgende:

 18 × Airbus A318
 33 × Airbus A319
 44 × Airbus A320
 20 × Airbus A321
 15 × Airbus A330-200
 6 × Airbus A350-900
 1 × Airbus A380
 25 × Boeing 777-200
 43 × Boeing 777-300
 2 × Boeing 777F
 10 × Boeing 787-9

Flytyper igennen tiderne 

Igennem årene har Air France haft følgende fly i flåden:

 Airbus A300
 Airbus A310
 Airbus A320-100
 Airbus A340-200
 Airbus A340-300
 Boeing 707
 Boeing 727-200
 Boeing 737-200
 Boeing 737-300
 Boeing 737-500
 Boeing 747-100
 Boeing 747-200
 Boeing 747-300
 Boeing 747-400
 Boeing 767-200
 Boeing 767-300
 Bréguet Br.763 Provence
 Concorde
 De Havilland Comet 1
 Douglas DC-3
 Douglas DC-4
 Douglas DC-6
 Fokker F-27
 Fokker F28 Fellowship
 Fokker 100
 Junkers Ju 52 og Amiot AAC 1 Toucan
 Latécoère 631
 Lockheed L-049/L-749 Constellation
 Lockheed L-1049 Super Constellation
 Lockheed L-1649 Starliner
 McDonnell Douglas DC-10
 Sud Aviation Caravelle
 Sud-Est Languedoc
 Sud-Ouest Bretagne
 Transall C-160
 Vickers Viscount

Gallery

Referencer

Eksterne henvisninger 
 AirFrance.com – officiel website

Flyselskaber fra Frankrig
Skyteam Alliance
Etableret i 1933
Virksomheder i Paris
Air France-KLM

Air France-KLM S.A. er et franskbaseret holdingselskab, der er resultatet af den i 2004 gennemførte fusion af Frankrigs og Nederlandenes nationale flyselskaber Air France og KLM. Selskabet har sit hovedkvarter i Aéroport Paris-Charles de Gaulle nær Paris, Frankrig, og er noteret på Euronext. Målt på såvel samlet omsætning og antal passagerkilometer er det verdens største flyselskab. Administrerende direktør er fra 2009 Pierre-Henri Gourgeon.

Fusionen blev offentliggjort den 30. september 2003 og fuldført den 5. maj 2004. De to selskaber flyver dog stadig under hvert deres navn, men det er ikke sikkert, at det bliver ved med at være sådan. Den franske stat ejer 44% af det fusionerede selskab. Begge selskaber er medlem af SkyTeam-alliancen. Paris-Charles de Gaulle og Amsterdam Schiphol Airport er selskabets primære hubs.

Eksterne henvisninger 

 Air France-KLM's hjemmeside

Etableret i 2004
Flyselskaber fra Frankrig
Flyselskaber fra Nederlandene
Selskaber noteret på Euronext exchanges
Virksomheder i Paris
Virksomheder i Amsterdam
KLM

KLM (, kongeligt luftfartsselskab) eller KLM Royal Dutch Airlines var oprindeligt det nationale flyselskab i Holland, men er fra maj 2004 blevet en del af fusionen Air France-KLM. Selskabet er desuden en del af SkyTeam-samarbejdet. KLM blev stiftet i 1919, hvilket gør det til verdens ældste flyselskab, der stadig opererer under sit oprindelige navn. 

KLM har et regionalt selskab, KLM Cityhopper, som også er en del af Air France-KLM-gruppen og med hovedkvarter i Convair Bygningen ved Amsterdam Airport Schiphol. Cityhopper har primært til formål at samle passagerer fra mindre lufthavne sammen i Schiphol, så store oversøiske fly og andre langdistanceflyvninger fyldes op. Derfor oplever fx danskere ofte, at de skal skifte i Schiphol, når de skal ud i verden.

Ulykker 
 Den 26. januar 1947 styrtede et KLM-fly af typen DC-3 ved Kastrup lufthavn. Flyet var på vej fra Amsterdam til Stockholm. Kaptajn på flyet var Gerrit Johannis Geysendorffer. På grund af hård vind blev en ydre højderorslås monteret, trods det korte ophold. For at vinde tid blev starten forceret uden at man som foreskrevet gennemgik en checkliste. Heller ingen motortest blev udført. Disse to fejl gjorde at piloterne ikke fik låsen fjernet fra højderoret. Resultatet blev at DC-3'eren foretog en voldsom 'kavalerstart' og overgassede, for derefter at styrte mod jorden. Der udbrød brand umiddelbart, og alle 22 om bord omkom. Blandt de omkomne var Arveprins Gustav Adolf af Sverige endvidere den amerikanske skuespiller Grace Moore, sangeren Gerda Neumann og direktør Jens Dennow.
 Den 27. marts 1977 på Tenerife skete den hidtil største flykatastrofe i den civile luftfartshistorie. I to Boeing 747 omkom i alt 583 passagerer. På grund af dårlig sigtbarhed i kombination med kommunikationsmisforståelser af KLM-pilot Jakob Veldhuyzen van Zanten ramte KLM-maskinen i forsøg på take-off i tæt tåge en Boeing 747 fra det amerikanske flyselskab PanAm. KLM-piloten havde ikke fået tilladelse til take-off.
 Den 15. december 1989, fløj en KLM Boeing 747-400 igennem en vulkansky fuld af aske og varme, hvilket fik alle fire motorer til at sætte ud. Kaptajn Karl van der Elst og hans førstestyrmand startede motorerne igen og nødlandede flyet sikkert i Anchorage, i Alaska, uden nogen tilskade- eller omkomne. Skadesomkostningerne nåede op på omkring 80 millioner US $, på det dengang splinternye fly.

Ekstern henvisning 

 Officiel website
 Send plan og statistisk information

Flyselskaber fra Nederlandene
Etableret i 1919
Skyteam Alliance
Virksomheder i Amsterdam
SkyTeam

SkyTeam er verdens næststørste alliance af flyselskaber efter Star Alliance og lidt større end alliancen Oneworld. 

SkyTeam består af Aeroflot, Aerolíneas Argentinas, Aeroméxico, Air Europa, Air France, China Airlines, China Eastern Airlines, Czech Airlines, Delta Air Lines, Garuda Indonesia, ITA Airways, Kenya Airways, KLM, Korean Air, Middle East Airlines, Saudia, TAROM, Vietnam Airlines og XiamenAir. Aeroflot blev midlertidigt suspenderet i april 2022.

Dertil kommer en lang række affilierede selskaber samt selskaber, der har indledt forhandlinger om tilslutning til alliancen. Continental Airlines blev det første selskab der forlod alliancen, da de 27. oktober 2009 skiftede til Star Alliance.

Alliancen blev startet i 2000 af AeroMexico, Air France, Delta Air Lines og Korean Air. Formålet med alliancen er dels at kunne spare penge ved at kunne deles om betjening af visse flyruter (de såkaldte codeshare flights) samt om en række landbaserede services som for eksempel check-in samt deling af kontorbetjening, hvor et kontor betjener flere eller alle alliancens flyselskaber. Derudover er det et erklæret formål for flyselskaberne at sætte dem i stand til at give bedre service til deres passagerer, gøre billetbestilling lettere, dele bonusprogrammer med mere.

Referencer

Eksterne henvisninger 

 SkyTeam – officiel hjemmeside 

Skyteam Alliance
Etableret i 2000
Filtet burre

 
Filtet burre (Arctium tomentosum) er en 80-150 cm høj plante, der gror ved veje og bebyggelser.

Beskrivelse 
Filtet burre er en toårig, urteagtig plante med en opret, busket vækst. Stænglerne er behårede og furede med spredte blade, som er ægformede og bølgede med groft tandet rand. Oversiden er matgrøn og hårløs, men undersiden er tyndt gråfiltet.

Blomstringen sker i juli – august. Blomsterne er samlet i endestillede, kuglerunde stande, som er overtrukket med et tæt, spindelvægsagtigt filt. De enkelte blomster er rørformede med røde kronblade. De indre kurvsvøbblade er ligeledes røde. Frugterne er blegbrune nødder, der er 5-6 mm.

Rodnettet er kraftigt og både dybtgående og udbredt.

Højde x bredde og årlig tilvækst: 1,00 x 1,00 m (100 x 100 cm/år). Disse mål kan fx bruges til beregning af planteafstande, når arten anvendes som kulturplante.

Voksested 

filtet burre er udbredt i Centralasien, Sibirien, Østasien og det meste af Europa. I Danmark er den almindelig på Sjælland og syd derfor, mens den er sjælden i resten af landet. Den er knyttet til våde og fugtige, næringsrige jorde ved vejkanter, hegn, beboelser eller lignende.

Syd for Kaldredgård i Kalundborg Kommune findes arten sammen med bl.a. draphavre, løgkarse, mælkebøtte, burresnerre, sildig skovhejre, stor nælde, vild kørvel og vorterod

Billeder

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Toårige urter
Botaniske nødder
Qantas

Qantas er det nationale australske flyselskab og er verdens tredjeældste efter det hollandske KLM og det colombianske Avianca. Selskabet blev stiftet i 1919 med navnet Queensland and Northern Territory Aerial Services. Navnet er senere blev ændret til det noget kortere Qantas.

Selskabet blev nationaliseret efter 2. verdenskrig og blev først privatiseret igen i 1992. I Australien er Qantas kendt som et selskab, der ikke går af vejen for at prøve at konkurrere sine konkurrenter ud af markedet, og der har da også gennem årene været flere konkurser i den australske luftfartsindustri som følge af hård konkurrence fra Qantas. I 1993 købte British Airways 25% af selskabet, men pga. af lovgivningen, der siger, at 51% af Qantas til enhver tid skal være australsk-ejet, valgte man at sælge igen. 

Qantas fik, som det tredje selskab efter Singapore Airlines og Emirates Airlines, leveret Airbus' A380 den 19. september 2008. Den 28. november 2010 fik selskabets flåde af A380'ere flyveforbud, efter en stor skade på en af de fire Rolls-Royce Trent motorer kort efter start fra Singapore, som tvang flyet til at vende om og lande igen.

Flyselskaber fra Australien
Etableret i 1919
Sydney
Osman 1.

Osman I (født 1258, død 21. august 1326) (osmannisk-tyrkisk عُثمَان ʿUthmān) arvede titlen bey (høvding) for landsbyen Söğüt fra sin far, Ertugrul, der døde i 1281. Osman anses som grundlægger af Osmannerriget, og det er efter ham, at rigets indbyggere kaldte sig osmanner. Den betegnelse forsvandt efter Osmannerrigets sammenbrud i det 20. århundrede og stiftelsen af Tyrkiet.

Osmans far, Ertugrul, anså sig som vasal og løjtnant for sultanen af Icomium. Osman førte krig og sikrede sig territorier som selvstændig hersker, da den sidste Aladdin døde i 1307.

Osman sejrede 1301–1303 over den tyrkiske stamme Eskenderum. Han havde allerede i 1299 erklæret landet selvstændigt fra det Seljukiske Rige.

Da det byzantiske fort ved Yenişehir faldt, var tyrkerne klar til at belejre byen Proussa, (nu Bursa) og Nikæa, (nu Iznik). Osman I døde i 1326, året for Bursas fald. Efter sin død fik han titlen ghāzī ("kriger af troen") af sine efterfølgere. Når en ny sultan blev kronet, råbte folk "Må han blive lige så stor som Osman".

Osmanniske regenter
Buprenorphin

Buprenorphin (alternativ stavemåde buprenorfin) er et syntetisk opioid, der anvendes i forbindelse med behandling af smerter og opioidafhængighed. Buprenorphin markedsføres under navne som Subutex og Temgesic.

Farmakodynamik

Buprenorphin er en partiel agonist/antagonist der virker på μ- og κ-opioidreceptorer i centralnervesystemet. Stoffet er langt mere potent end morfin i lave doser, men i modsætning til hvad der er tilfældet for fuldagonister som morfin og heroin, opnås der ved større doser hurtigere en maksimaleffekt, som er noget lavere. Blandt andet hæmmes respirationen langt mindre, hvilket gør buprenorphin til et relativt sikkert præparat i forbindelse med overdoseringer. Brugere af andre opioider vil på grund af de antagonistiske egenskaber opleve akutte abstinenssymptomer, hvis tilførslen af buprenorphin ophører uden forudgående nedtrapning. Buprenorphin er som alle andre opioider stærkt vanedannende.

Effekten ved vedligeholdelsesbehandling tilskrives blandt andet den langsomme reversible binding til μ-receptorene, hvilket over en længere periode reducerer den misbrugende patients behov for narkotiske stoffer.

Farmakokinetik

Buprenorphin anvendes som regel i form af sublingaltabletter, fordi biotilgængeligheden ved optagelse igennem tarmen er næsten nul, på grund af den store førstepassagemetabolisme i leveren og  N-dealkylering og glukuronidering i tyndtarmen. Biotilgængeligheden sublingualt er ca. 30%.

Stoffet metaboliseres hovedsageligt i leveren, og en mindre del udskilles via nyrene.
 
Buprenorphin distribueres til vævene med en initial halveringstid på ca. 5 timer. Den terminale elimineringsfase er i midlertid på 20 til 25 timer på grund af den entero-hepatiske recirkulering og præparatets meget lipofile natur.

Buprenorphin vs metadon
Metadon har længe været det dominerende præparat i forbindelse med den medicinske behandling af opioidafhængighed i Danmark. Buprenorphin bruges dog i stigende grad, og i stadig højere doser. Hovedfordelen er sikkerhedsprofilen. Anvendelse af metadon er hvert år årsag til adskillige dødsfald, mens der næsten ikke er registeret nogen dødsfald, hvor buprenorphin alene har været årsagen. Buprenorphin giver langt færre abstinenssymptomer end metadon, ved forsøg på at nedsætte og afslutte brugen af stoffet. I forbindelse med behandlingen af opioidafhængige, hvor målsætning er helt af afslutte brugen af opioider, er buprenorphin et klart førstevalg. 

Buprenorphin virker langt mindre sløvende end metadon, hvilket i de fleste tilfælde er en fordel. I enkelte tilfælde er den sløvende virkning af metadon dog ønskelig, for eksempel ved ADHD eller angstproblematikker. Der er derfor ikke grund til at tro at buprenorphin fuldstændigt vil afløse metadon.

Eksterne henvisninger 
 Buprenorphin - min.medicin.dk

Lægemidler tilhørende nervesystemet
Opioider
Sultaner i det osmanniske rige

Sultanerne i Det Osmanniske Rige (), der alle var en del af Det osmanniske dynasti, regerede over imperiets fra dets grundlæggelse i 1299 og til dets opløsning i 1922. På imperiets højdepunkt omfattede riget et omrøde fra det nuværende Ungarn i nord til Yemen i syd og fra Algeriet i vest og Irak i øst. Riget blev oprindeligt regeret fra byen Söğüt, fra 1323-1324 fra byen Bursa og herefter blev rigets hovedstad  i 1363 flyttet til Adrianopel (i dag kaldet Edirne) efter Murad 1.'s erobring af byen. Efter erobringen af Byzans i 1453 blev hovedstaden flyttet til byen, der herefter skitede navn til Konstantinopel (i dag Istanbul).

Der forekommer flere fortællinger om Det Osmanniske Riges oprindelse, hvilke fortællinger er baseret på en kombinatin af anerkendt faktum og legender. riget blev dannet i slutnignen af 1200-tallet under dets første hersker Osman 1., der lagde navn til riget. Det følgende osmannsike dynasti, som han grundlagde, regerede i seks århundreder under 36 sultaner. Det Osmanniske Rige tilsluttede sig under 1. verdenskrig Centralmagterne, og med disses nederlag i krigen blev Det Osmanniske Rige opdelt efer krav fra sejrherrerne og efter den Tyrkiske uafhængighedskrig og sultanatets afskaffelse, blev riget opløst i 1922.

Liste over overhovederne for dynastiet

Pre-osmanniske herskere
Süleyman (-1227)
Ertugrul (1227-1281)
Osmanniske herskere
 Osman I (1281-1326; bey)
 Orhan I (1326-1359; bey) 
 Murad I (1359-1389; sultan fra 1383) (Hüdâvendigâr, "Guds Kriger")
 Beyazid I (1389-1402 (Yıldırım, "Lynende") 
 Mehmed I (1403-1421) 
 Murad II (1421-1451) 
 Mehmed II (1451-1481) (Fatih, "Erobreren")
 Beyazid II (1481-1512) 
 Selim I (1512-1520) (Yavuz Sultan Selim)
 Suleiman I (den Storslående) (1520-1566) 
 Selim II (1566-1574) 
 Murad III (1574-1595) 
 Mehmed III (1595-1603) 
 Ahmed I (1603-1617) 
 Mustafa I (1617-1618) 
 Osman II (1618-1622) 
 Mustafa I (1622-1623)
 Murad IV (1623-1640)
 Ibrahim I (1640-1648) 
 Mehmed IV (1648-1687) 
 Suleiman II (1687-1691) 
 Ahmed II (1691-1695) 
 Mustafa II (1695-1703) 
 Ahmed III (1703-1730) 
 Mahmud I (1730-1754) 
 Osman III (1754-1757) 
 Mustafa III (1757-1774) 
 Abd-ul-Hamid I (1774-1789) 
 Selim III (1789-1807)
 Mustafa IV (1807-1808) 
 Mahmud II (1808-1839) 
 Abd-ul-Mejid I (1839-1861) 
 Abd-ul-Aziz (1861-1876) 
 Murad V (1876) 
 Abd-ul-Hamid II (1876-1909) 
 Mehmed V (1909-1918) (Reşad) 
 Mehmed VI (1918-1922) (Vahideddin)
 Abdul Mejid II (1922-1924; kun som Kalif)
Post-kejserlige overhoveder af dynastiet
 Abdul Mejid II (1926-1944)
 Ahmed IV Nihad (1944-1954)
 Osman IV Fu'ad (1954-1973)
 Mehmed Abd-ul-Aziz II (1973-1977)
 Ali Vâsib (1977-1983)
 Mehmed VII Orhan (1983-1994)
 Ertuğrul Osman V (1994-)

Referencer 

 
Tyrkiets historie

cs:Osmané
la:Ottomanidae
sv:Osmanska dynastin
Cikorie (slægt)

Cikorie (Cichorium) er udbredt i Europa, Mellemøsten og Nordafrika. Det er stauder eller toårige planter med en grundstillet roset af spatelformede blande med tandet rand- De blomsterbærende skud er stive og bladbærende, og de danner kurve i hvert bladhjørne. Det er en planteslægt, hvori der kun er to vigtige arter:

 Cikorie (Cichorium intybus)
 Endivie (Cichorium endivia)
Julesalat (Cichorium intybus var. foliosum)

Kurvblomst-familien
British Airways

British Airways er det nationale britiske flyselskab og et af Europas største og det flyselskab, der har flest afgange over Atlanten.

Historie 
British Airways blev dannet i 1935 efter en fusion af tre mindre flyselskaber. I 1939 blev det nationaliseret sammen med et andet britisk flyselskab, Imperial Airways og fusioneret under navnet British Overseas Airways Corporation (BOAC). Det stod for flyvninger til oversøiske destinationer. British European Airways stod for resten. De to selskaber blev fusioneret i 1972 og blev privatiseret i 1987.

I 1976 var British Airways og Air France de første og eneste til at tage Concorden i brug. Den sidste kommercielle flyvning med concorden var om aftenen den 23. oktober 2003, hvor dronning Elizabeth 2. gav tilladelse til oplysning af Windsor Castle ved overflyvningen. Det er ellers en ære, der forbeholdes udenlandske statsoverhoveder.

British Airways er medlem af Oneworld-alliancen sammen med bl.a. American Airlines og Cathay Pacific.

Galleri

Eksterne henvisninger 

 British Airways – Officiel website
 Foto af BA-fly fra 1936

Flyselskaber fra Storbritannien
Etableret i 1935
Virksomheder i London
Cirkus (film fra 1939)

Cirkus er en dansk/svensk film fra 1939.
 Manuskript Svend Rindom og Fleming Lynge.
 Instruktion George Schnéevoigt.
Blandt de danske medvirkende kan nævnes:

 Victor Montell
 Valdemar Møller

Eksterne henvisninger 
 

Spillefilm fra Danmark
Danske film fra 1939
Film fra Danmark (administrationskategori)
Svenske film fra 1939
Film fra Nordisk Film
Svensksprogede film
Paustians Uhr

Paustians Uhr er en dansk film fra 1932.
Manuskript Hans Hartvig Seedorff.
Instruktion Ralph Christian Holm.
Blandt de medvirkende kan nævnes:

Bodil Ipsen
Henrik Malberg
Edouard Mielche
Axel Frische
Jon Iversen

Eksterne henvisninger 
 

Danske film fra 1932
Bjørn Puggaard-Müller

Bjørn Puggaard-Müller f. Müller (født 13. marts 1922 i Gentofte, død 13. maj 1989) var en dansk skuespiller.

Elev ved Vennelyst Teater i Århus med debut 1940. Derefter turneer og ansættelse ved forskellige københavnske teatre.
Direktør for Charlottenlund Revyen 1947-1948 og for Helsingør Revyen 1958-1961 samt 1965-1966.

På tv har han blandt andet medvirket i serien Een stor familie.

Begravet på Ordrup Kirkegård.

Udvalgt filmografi 

 Panik i familien – 1945
 Sikken en nat – 1947
 Dorte – 1951
 To minutter for sent – 1952
 Kongeligt besøg – 1954
 I kongens klær – 1954
 Kristiane af Marstal – 1956
 Natlogi betalt – 1957
 Sønnen fra Amerika – 1957
 Tre piger fra Jylland – 1957
 Det lille hotel – 1958
 Pigen og vandpytten – 1958
 Pigen i søgelyset – 1959
 Soldaterkammerater rykker ud – 1959
 Vi er allesammen tossede – 1959
 Skibet er ladet med – 1960
 Baronessen fra benzintanken – 1960
 Eventyr på Mallorca – 1961
 Gøngehøvdingen – 1961
 Støv på hjernen – 1961
 Den grønne elevator – 1961
 Prinsesse for en dag – 1962
 Soldaterkammerater på sjov – 1962
 Han, hun, Dirch og Dario – 1962
 Frøken April – 1963
 Vi har det jo dejligt – 1963
 Når enden er go' – 1964
 Alt for kvinden – 1964
 Slottet – 1964
 Næsbygaards arving – 1965
 Een pige og 39 sømænd – 1965
 En ven i bolignøden – 1965
 Min søsters børn – 1966
 Dyden går amok – 1966
 Flagermusen (film) – 1966
 Gys og gæve tanter – 1966
 Utro – 1966
 Soyas tagsten – 1967
 Jeg - en marki – 1967
 Det er ikke appelsiner - det er heste – 1967
 Smukke Arne og Rosa – 1967
 Min kones ferie – 1967
 Min søsters børn på bryllupsrejse – 1967
 Martha – 1967
 Far laver sovsen – 1967
 I den grønne skov – 1968
 Jeg elsker blåt – 1968
 Jeg - en kvinde 2 – 1968
 Min søsters børn vælter byen – 1968
 Olsen-banden – 1968
 Stormvarsel – 1968
 Det var en lørdag aften – 1968
 Mig og min lillebror og storsmuglerne – 1968
 Der kom en soldat – 1969
 Olsen-banden på spanden – 1969
 Sonja - 16 år – 1969
 Ta' lidt solskin – 1969
 Nøglen til Paradis – 1970
 Hurra for de blå husarer – 1970
 Rend mig i revolutionen – 1970
 Christa – 1970
 Ballade på Christianshavn – 1971
 Tandlæge på sengekanten – 1971
 Den forsvundne fuldmægtig – 1971
 Rektor på sengekanten – 1972
 Motorvej på sengekanten – 1972
 På'en igen Amalie – 1973
 Romantik på sengekanten – 1973
 I Jomfruens tegn – 1973
 I Adams verden – 1973
 Familien Gyldenkål – 1975
 Julefrokosten – 1976
 Sømænd på sengekanten – 1976
 Hopla på sengekanten – 1976
 Affæren i Mølleby – 1976
 Spøgelsestoget – 1976
 Pas på ryggen, professor – 1977
 Skytten – 1977
 Fængslende feriedage – 1978
 Firmaskovturen – 1978
 Olsen-banden går i krig – 1978
 Det parallelle lig – 1982
 Kurt og Valde – 1983
 Mord i Paradis – 1988

Eksterne henvisninger 
 
 

Skuespillere fra Danmark
Bjørn
Personer fra Gentofte
Pandoras æske

Pandoras æske er et udtryk, som henviser til græsk mytologi.
Pandora er hovedperson i en oldgræsk fortælling, gengivet hos Hesiod i hans Værker og dage. Her fortælles, at hun var den første kvinde, som Hefaistos skabte af fugtig jord efter Zeus’ befaling, da Prometheus havde bragt ilden tilbage til menneskene.

Zeus satte Athene til at undervise hende i kvinders vis; Afrodite gav hende ynde og evne til at forføre, og Hermes et lumskt sind. Da Athena og hora’erne til sidst fik hende pyntet med gyldne smykker og blomster, kaldte guderne hende "Pandora" - græsk for "alles gave". Hun fik en lukket krukke (fejlagtigt oversat til "æske" ), og Hermes førte hende til Prometheus’ griske og ubegavede bror Epimetheus, der trodsede Prometheus’ advarsel mod at modtage nogen gave fra Zeus. Før den tid havde menneskene levet uden sorg eller besvær; nu åbnede Pandora sin æske (krukke), og alle verdens ulykker steg op af den og bredte sig over landene; håbet blev dog tilbage, for det nåede ikke at undslippe, før Pandora igen fik sat låget på.

Udtrykket “Pandoras æske” bruges bredt om en ting, som giver uoverskuelige vanskeligheder.

Referencer 

Genstande i græsk mytologi